Monrovia
Monrovia on Libeeria pealinn ja suurim linn. Asub poolsaarel Atlandi ookeani rannikul Montserrado maakonnas. Esimesed afroameeriklastest asunikud saabusid 1822. aastal ja asutasid Christopolise linna, mis 1824. aastal nimetati Ameerika Ühendriikide presidendi James Monroe järgi Monroviaks. Kodusõdades on linn kõvasti kannatada saanud. Seetõttu on linnas palju kodutuid lapsi ja noorukeid. Monrovia on riigi majanduskeskus ja tähtis sadamalinn. Sadama kaudu eksporditakse peamiselt kautšukit ja rauamaaki.